WAT Woord van die week: glasnostMikhail Gorbatsjof Foto: bashapedia Woord: glasnost Betekenis: Regeringsbeleid of -praktyk van groter openheid en deursigtigheid, veral wat die bekendmaking van inligting betref, soos in 1985 ingestel deur Mikhail Gorbatsjof, laaste president van die voormalige Sowjet-Unie: Glasnost het ’n platform vir gewone mense gebied om hul sosiale griewe of menings oor die Tsjernobil-kernramp en die oorlog in Afganistan deur die vryheid van spraak openbaar te maak. Hierdie toegewings het daartoe bygedra dat burgers bewus gemaak is van kommunistiese wanbestuur (Die Burger, 14 Januarie 2012, 6). Waar kom dit vandaan? Uit Russies glasnost “openbare inligting”) Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal. Ondersteun gerus hulle Borg ‘n Woord-projek.